આજે ગાંધીનગર શહેર નજીકના સુઘડ પીએસસીમાં સ્વાઇન ફ્લૂના બે પોઝિટિવ કેસ નોંધાયા છે. આમ એક પછી એક કેસ દર્દીઓની સંખ્યામાં વધારો થતો જાય છે. તેતેના કારણે અત્યાર સુધીમાં ગાંધીનગર જિલ્લામાં સ્વાઇન ફ્લૂના પોઝિટિવ કેસની સંખ્યા ૫૦ ઉપર પહોંચી છે. જ્યારે દર્દીના મોતની સંખ્યા ૭ બતાવઇ રહી છે. આ અંગે આધારભૂત સૂત્રોમાંથી મળતી માહિતી અનુસાર ગાંધીનગર જિલ્લા આરોગ્ય શાખા હસ્તકના સુઘડ પીએચસીમાં આજે સ્વાઇન ફ્લૂના બે શંકાસ્પદ કેસ નોંધાયા છે. તેમાં સુઘડ ખાતે રહેતી ૨૩ વર્ષની યુવતી અને નભાઇમાં રહેતા ૬૫ વર્ષના મહિલાનો સમાવેશ થાય છે. હાલમાં આ બન્ને દર્દી ખાનગી હોસ્પિટલમાં સારવાર લઇ રહ્યાં છે. તેમની તબિયત સુધારા ઉપર હોવાનું તંત્ર દ્વારા જણાવાઇ રહ્યું છે.